**โครงการอนุรักษ์พันธุกรรมพืชอันเนื่องมาจากพระราชดำริ**

**สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี**

**สนองพระราชดำริโดย องค์การบริหารส่วนตำบลท่าจะหลุง อำเภอโชคชัย จังหวัดนครราชสีมา**

**(ฐานทรัพยากรท้องถิ่น อพ.สธ. ตำบลท่าจะหลุง) ประจำปีงบประมาณ พ.ศ.2564**

1. **หลักการและเหตุผล**

ตามที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงมีพระราชดำริบางประการเกี่ยวกับการอนุรักษ์พันธุกรรมพืช “การสอนและอบรมให้เด็กมีจิตสำนึกในการ อนุรักษ์พืชพรรณนั้น ควรใช้วิธีการปลูกฝังให้เด็กเห็นความงดงาม ความน่าสนใจ และเกิดความปีติที่จะทำการศึกษาและอนุรักษ์พืชพรรณต่อไป การใช้วิธีการสอนการอบรมให้เกิดความรู้สึกกลัวว่า หากไม่อนุรักษ์แล้วจะเกิดผลเสียเกิดอันตรายแก่ตนเอง จะทำให้เด็กเกิดความเครียดซึ่งจะเป็นผลเสียแก่ประเทศในระยะยาว”

แผนแม่บทของโครงการอนุรักษ์พันธุกรรมพืชอันเนื่องมาจากพระราชดำริ กรมสมเด็จพระเทพรัตนราชสุดาฯ สยามบรมราชกุมารี (อพ.สธ.) ระยะ 5 ปีที่หก (ตุลาคม 2559 – กันยายน 2564) ได้ดำเนินงานอย่างชัดเจนใน 3 ฐานทรัพยากร ได้แก่ ฐานทรัพยากรกายภาพ ฐานทรัพยากรชีวภาพ และฐานทรัพยากรวัฒนธรรมและภูมิปัญญา โดยมีการขยายงานในรูปแบบเครือข่ายบูรณาการระหว่างชุมชน สถาบันการศึกษา และหน่วยงานสนับสนุน เพื่อให้องค์กรปกครองส่วนท้องถิ่นและโรงเรียน ได้ทราบแนวทาง วิธีการดำเนินงานฐานทรัพยากรท้องถิ่น ในการเข้าร่วมสนองพระราชดำริฯ บทบาทของท้องถิ่น โรงเรียน และเครือข่ายในการทำงานทรัพยากรท้องถิ่น การดำเนินการสำรวจ รวบรวมและบันทึกข้อมูลทรัพยากรท้องถิ่น การจัดการฐานข้อมูลท้องถิ่น การนำฐานข้อมูลไปใช้ประโยชน์เพื่อการอนุรักษ์และพัฒนา เพื่อสร้างจิตสำนึกและเข้าใจถึงความสำคัญของทรัพยากรที่มีอยู่ในท้องถิ่น ดูแลรักษา อนุรักษ์ทรัพยากรที่มีอยู่ในท้องถิ่น แล้วนำมาพัฒนาและใช้ประโยชน์อย่างยั่งยืนเพื่อที่จะรักษาและอนุรักษ์ทรัพยากรท้องถิ่นให้คงอยู่สืบไป และเพื่อให้การดำเนินงานของโครงการอนุรักษ์พันธุกรรมพืชอันเนื่องมาจากพระราชดำริ ประสบความสำเร็จ

อาศัยอำนาจตามความในมาตรา 66 และมาตรา 67 (7) แห่งพระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม (ฉบับที่ 6) พ.ศ.2552 องค์การบริหารส่วนตำบล ท่าจะหลุง ได้รับอนุญาตให้เข้าร่วมสนองพระราชดำริในโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชกุมารี (อพ.สธ.) ในการจัดทำฐานข้อมูลทรัพยากรกายภาพ ทรัพยากรชีวภาพ และทรัพยากรวัฒนธรรมและภูมิปัญญา เพื่อที่จะอนุรักษ์และพัฒนาทรัพยากรท้องถิ่นในตำบลท่าจะหลุง อย่างยั่งยืนสู่เศรษฐกิจพอเพียง จึงได้จัดทำโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชกุมารี สนองพระราชดำริ โดยองค์การบริหารส่วนตำบลท่าจะหลุง อำเภอโชคชัย จังหวัดนครราชสีมา (ฐานทรัพยากรท้องถิ่น อพ.สธ. ตำบลท่าจะหลุง) ประจำปีงบประมาณ พ.ศ.2564 ขึ้น

**2.วัตถุประสงค์**

2.1 เพื่อร่วมสนองพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในการจัดการการอนุรักษ์ และใช้ทรัพยากรของประเทศและท้องถิ่น

2.2 เพื่อดำเนินการสำรวจ รวบรวมและบันทึกข้อมูลทรัพยากรท้องถิ่น การจัดการฐานข้อมูลท้องถิ่น การนำฐานข้อมูลไปใช้ประโยชน์เพื่อการอนุรักษ์และพัฒนาต่อไป

2.3 เพื่อสร้างจิตสำนึกและเข้าใจถึงความสำคัญของทรัพยากรที่มีอยู่ในท้องถิ่น ดูแลรักษา อนุรักษ์ทรัพยากรที่มีอยู่ในท้องถิ่น แล้วนำมาพัฒนาและใช้ประโยชน์อย่างยั่งยืน

2.4 เพื่อให้การดำเนินงานของโครงการอนุรักษ์พันธุกรรมพืชอันเนื่องมาจากพระราชดำริ ประสบความสำเร็จ

**3.เป้าหมาย**

3.1 พื้นที่สาธารณะประโยชน์ป่าทำเล บ้านโนนสวรรค์ หมู่ที่ 10

3.2 พื้นที่สาธารณะประโยชน์หุบใหญ่ บ้านงิ้ว หมู่ที่ 6

3.3 พื้นที่ใน 10 หมู่บ้าน ได้แก่ หมู่ที่ 1,2,3,4,5,6,7,8,9 และ หมู่ที่ 10

3.4 โรงเรียนบ้านขี้ตุ่น (แหล่งจะหลุง) (งานสวนพฤกษ์ศาสตร์โรงเรียน)

**4.วิธีดำเนินการ**

4.1 ดำเนินกิจกรรมทั้ง 6 กิจกรรม

 1.กิจกรรมปกปักทรัพยากรท้องถิ่น พื้นที่สาธารณะประโยชน์ป่าทำเล บ้านโนนสวรรค์ หมู่ที่

10

 2. กิจกรรมการสำรวจและเก็บรวบรวมข้อมูล สำรวจและเก็บรวบรวมข้อมูล พื้นที่ใน 10 หมู่บ้าน ได้แก่ หมู่ที่ 1,2,3,4,5,6,7,8,9 และ หมู่ที่ 10

 3. กิจกรรมปลูกรักษาทรัพยากรท้องถิ่น

 4. กิจกรรมการอนุรักษ์และใช้ประโยชน์ทรัพยากรท้องถิ่น

 5.กิจกรรมศูนย์ข้อมูลทรัพยากรท้องถิ่น

 6. กิจกรรมงานสนับสนุนในการอนุรักษ์และจัดทำฐานทรัพยากรท้องถิ่น

4.2 รายงานผลการดำเนินงานและประเมินผลให้ผู้บริหารทราบ

**5.ระยะเวลาดำเนินการ**

ระยะเวลาตั้งแต่ 1 ตุลาคม 2563 ถึงวันที่ 30 กันยายน 2564

**6.สถานที่**

6.1 พื้นที่สาธารณะประโยชน์ป่าทำเล บ้านโนนสวรรค์ หมู่ที่ 10

6.2 พื้นที่สาธารณะประโยชน์หุบใหญ่ บ้านงิ้ว หมู่ที่ 6

6.3 พื้นที่ใน 10 หมู่บ้าน ได้แก่ หมู่ที่ 1,2,3,4,5,6,7,8,9 และ หมู่ที่ 10

6.4 ที่ทำการองค์การบริหารส่วนตำบลท่าจะหลุง

**7. ผู้รับผิดชอบ**

สำนักปลัด กองคลัง กองช่าง กองส่งเสริมการเกษตร และกองการศึกษาศาสนาและวัฒนธรรม องค์การบริหารส่วนตำบลท่าจะหลุง อำเภอโชคชัย จังหวัดนครราชสีมา

**8. งบประมาณ**

จากข้อบัญญัติองค์การบริหารส่วนตำบลท่าจะหลุง เรื่อง งบประมาณรายจ่ายประจำปีงบประมาณ พ.ศ.2564 แผนงานการเกษตร งานอนุรักษ์แหล่งน้ำและป่าไม้ งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ โครงการอนุรักษ์พันธุกรรมพืชอันเนื่องมาจากพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี

สนองพระราชดำริโดยองค์การบริหารส่วนตำบลท่าจะหลุง อำเภอโชคชัย จังหวัดนครราชสีมา (ฐานทรัพยากรท้องถิ่น อพ.สธ.ตำบลท่าจะหลุง) **จำนวน 10,000.- บาท (หนึ่งหมื่นบาทถ้วน)** เพื่อใช้ในการดำเนินงานฐานทรัพยากรท้องถิ่น ดังนี้

1. ค่าใช้จ่ายในการดำเนินกิจกรรมอนุรักษ์และใช้ประโยชน์ทรัพยากรท้องถิ่น จำนวน 10,000 บาท (หนึ่งหมื่นบาทถ้วน) ค่าวัสดุ อุปกรณ์เครื่องเขียน กระดาษถ่ายเอกสาร แฟ้ม สายรัด ซองพลาสติก ค่าวัสดุการเกษตร ค่าวัสดุสนาม วัสดุก่อสร้าง วัสดุโฆษณาและเผยแพร่ ฯลฯ

 -เป็นไปตามแผนพัฒนาท้องถิ่น (พ.ศ.2561 ถึง พ.ศ.2565) แก้ไขเพิ่มเติมเปลี่ยนแปลง ครั้งที่ 3/2563 หน้าที่ 89 ที่ 4

**9. ผลที่คาดว่าจะได้รับ**

9.1 ทำให้ได้ร่วมสนองพระราชดำริในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในการจัดการการอนุรักษ์ และใช้ทรัพยากรของประเทศและท้องถิ่น

9.2 ทำให้ได้ดำเนินการสำรวจ รวบรวมและบันทึกข้อมูลทรัพยากรท้องถิ่น การจัดการฐานข้อมูลท้องถิ่น การนำฐานข้อมูลไปใช้ประโยชน์เพื่อการอนุรักษ์และพัฒนาต่อไป

9.3 ทำให้ได้สร้างจิตสำนึกและเข้าใจถึงความสำคัญของทรัพยากรที่มีอยู่ในท้องถิ่น ดูแลรักษา อนุรักษ์ทรัพยากรที่มีอยู่ในท้องถิ่น แล้วนำมาพัฒนาและใช้ประโยชน์อย่างยั่งยืน

9.4 ทำให้การดำเนินงานของโครงการอนุรักษ์พันธุกรรมพืชอันเนื่องมาจากพระราชดำริ ประสบความสำเร็จ

**10.ผู้เสนอโครงการ**

 (ลงชื่อ)........................................................

 (นางอำไพ สังเกตุ)

 ผู้อำนวยการกองส่งเสริมการเกษตร

**11.ผู้เห็นชอบโครงการ**

 (ลงชื่อ).................................................................

 (นายราเชนทร์ ประกอบกิจ)

 ปลัดองค์การบริหารส่วนตำบลท่าจะหลุง

 (ลงชื่อ)...................................................................

 (นายปรีชา คำเกาะ)

 รองนายกองค์การบริหารส่วนตำบลท่าจะหลุง

(ลงชื่อ).........................................................................

 (นายสมาน ศรีกระโทก)

 รองนายกองค์การบริหารส่วนตำบลท่าจะหลุง

**12. ผู้อนุมัติโครงการ**

 (ลงชื่อ)..................................................................

 (นายมานิตย์ นิจกระโทก)

 นายกองค์การบริหารส่วนตำบลท่าจะหลุง